cyanic-selkie/wikianc huggingface dataset:
ქლუხორის რაიონი
ტერიტორია
ქლუხორის რაიონი აღმოსავლეთით, სამხრეთით და დასავლეთით გაჭიმული მაღალი მთები მარადთოვლიან-ყინულოვანი მწვერვალებით (იალბუზი, ბელალაყაია, საფრიჭა, ამანაუზი და სხვა) და მდიდარი ალპური და სუბალპური საძოვარ-სათიბებით, უხვად დაფარული ტყეებით, წყალმდიდარი და თევზმრავალი მდინარეებით, ხელსაყრელი კლიმატური პირობებით, სასარგებლო მინერალური წყლებით და მრავალნაირი წიაღისეული სიმდიდრით (ქვანახშირი, მარმარილო, ბარიტი, გრანიტი, ასბესტი, კვარციტი, გრაფიტი, სპილენძი, ნიკელი, ქრომი, რკინა და სხვა) გამოირჩეოდა.
მიწის ფონდის აღნაგობა
მინიატიურა|ქლუხორის რაიონის მიწის სავარგულეთა სქემა ქლუხორის რაიონის მიწის ფონდი თავისი აღნაგობა-შემადგენლობით მოსაზღვრე სვანეთისა და აფხაზეთის მთიანი ნაწილის ტერიტორიას ემსგავსება.
რაიონის მიწის ფონდში თავისი მაღალი ხვედრითი წონით უპირველეს ყოვლისა ყურადრებას იქცევს ე. წ. გამოუსადეგარი ანუ თოვლიან-ყინულიანი, კლდოვანი და სხვა აუთვისებელი მიწები, რომელთა წილი მთელი ტერიტორიის ოთხ მეათედს აღემატება (144,7 ათასი ჰა); მეორეს მხრივ, განსაკუთრებით მაღალი ხვედრითი წონით არის წარმოდგენილი ტყეები — მთელი ტერიტორიის სამ მეათამდე (105,9 ათასი ჰა, მათ შორის თებერდის სახელმწიფო ნარძალის ტყეების ფართობი 22 ათასი ჰა-ს უდრის), უმთავრესად შერეული ჯიშის (ფოთლოვან-წიწვიანი) ხეებით; მესამე ადგილი უკავია საძოვარ-საბალახოებსა და სათიბებს, რომელთა ხვედრითი წონა რაიონის მთელი ფართობის სამ მეოთხედს უახლოვდება (100,5 ათასი ჰა).
ტყის მასივების ფართო სამრეწველო გამოყენების შესაძლებლობასთან ერთად აქ მესაქონლეობის განვითარებას აქვს ფართო პერსპექტივები. რაც შეეხება მემინდვრეობა-მეხილეობისა და მებოსტნეობის განვითარებას, აქ ამისათვის შედარებით შეზღუდული პირობებია, სათანადო მიწის ფართობების ნაკლებობის გამო.
ქლუხორის რაიონის ტერიტორიის უდიდესი ნაწილი 2000 მეტრსა და მასზე უფრო მაღლა მდებარეობდა ზღვის დონიდან, ხოლო შედარებით ნაკლები ნაწილი (35,9 %) 1250-2000 მეტრის სიმაღლეზეა, უფრო მცირე ნაწილი კი 800-1250 მეტრის ფარგლებშია ნოქცეული (3,8 %).
ქლუხორის რაიონის ტერიტორია ზღვის დონიდან სიმაღლის იხედვით ასე ნაწილდებოდა: ზღვის დონიდან მდებარეობის შესაბამისად მცენარეული საფარი საკმაო ცვალებადობით ხასიათდება, მაგ., თუ 1260-2300 მეტრის ფარგლებში, ე. ი. ტყის ზონაში, 800-მდე სახის ნცენარეულია აღრიცხული, 1900-2600 მეტრის ფარგლებში, ანუ სუბალპურ ზონაში ნაპოვნია 458 სახის მცენარეული და ალპურ ზონაში კი (2500-3300 მ ზ. დ.) მხოლოდ 233 სახის.
ადმინისტრაციული დაყოფა
ქლუხორის რაიონში ორგანიზებული იყო ხუთი სასოფლო საბჭო და ერთი სადაბო საბჭო კურორტი თებერდისა.
მოსახლეობა
რაიონში ჩამოსახლებულ მოსახლეობას საბჭოთა ხელისუფლება დიდად ეხმარებოდა (უსასყიდლოდ დაუთმო საცხოვრებელი და სამეურნეო შენობები, პირუტყვი, მისცა შეღავათიანი სესხები და გაათავისუფლა გადასახადებისაგან). 1947-1948 წლებში რაიონის მშრომელთა დაფინანსებამ 520 000 მანეთი შეადგინა, ხოლო შერავათიანი დაკრედიტების თანხამ 1.5 მლნ. მან.
1948 წლის 1 ივლისისათვის ქლუხორის რაიონის მუდმივი მოსახლეობა 9930 სულს უდრიდა; აქედან ქალაქ ქლუხორში ცხოვრობდა 4200 სული, კურორტ თებერდაში — 1991 სული და დანარჩენიც სოფლად — 3739 სული.
სოფლად მოსახლეობის განლაგება ასე გამოიყურებოდა:
რაიონის პერიოდიკა
1944 წლიდან ქლუხორში რეგულარულად იბეჭდება ორენოვანი რაიონული გაზეთი “განთიადი”.
სქოლიო
კატეგორია:საქართველოს სსრ კატეგორია:ყარაჩაი-ჩერქეზეთი კატეგორია:საქართველოს ყოფილი რაიონები
Anochetus splendidulus
სქოლიო
კატეგორია:Anochetus
უმბრიელი
მინი|უმბრიელის ფოტო უმბრიელი — პლანეტა ურანის თანამგზავრი. დიამეტრი 880 კმ, პლანეტის ცენტრიდან საშუალო მანძილი 267 ათასი კმ. ურანის ორბიტისადმი თითქმის მართობულად გარემოიქცევა. აღმოაჩინა ინგლისელმა ასტრონომმა უ. ლასელმა 1851 წლის 24 ოქტომბერს.
რესურსები ინტერნეტში
კატეგორია:ურანის თანამგზავრები
აძნიჟი
აძნიჟი (Аӡныжь), აგრიჟი (Агрыжь) — ქართული აბორიგენული წითელყურძნიანი სასუფრე ვაზის ჯიში აფხაზეთიდან.
აღწერა
ზრდასრული ფოთოლი დიდი ზომისაა, მომრგვალო, სამნაკვეთიანი. ფოთლის ქვედა მხარე შეუბუსავია. ყვავილი ორსქესიანია. მტევანი საშუალო ზომისაა, ცილინდრულ-კონუსური, მხრიანი და საკმაოდ კუმსი. მარცვალი საშუალო ზომისაა, მრგვალი, შავი ფერის. კანი თხელი აქვს და ადვილად სცილდება რბილობს. რბილობი ხორციანი და წვნიანია, სასიამოვნო გემოთი და სუსტად გამოხატული ჯიშური არომატით.
ვაზი საშუალო და საშუალოზე ძლიერი ზრდისაა. სრულ სიმწიფეში ნოემბრის დასაწყისში შედის. კვირტის გაშლიდან სრულ სიმწიფემდე 200-220 დღე სჭირდება. მტევნის წონა 100-120 გრამს შორის მერყეობს, საჰექტარო მოსავლიანობა 5.0-6.0 ტონაა. ყურძნის სრული სიმწიფის პერიოდში მისი შაქრიანობა აღწევს 17-18%-ს, ხოლო მჟავიანობა — 9-10 გ/ლ-ს.
ძირითადად გამოიყენება სასუფრე ყურძნად.
ლიტერატურა
კატეგორია:აფხაზეთის ვაზის ჯიშები კატეგორია:ვაზის წითელყურძნიანი სასუფრე ქართული ჯიშები
მარანელო
მარანელო (Maranello) — ქალაქი ჩრდილოეთ იტალიაში, ემილია-რომანიას რეგიონში, მოდენადან 18 კმ-ში 16,621 მცხოვრებით. ქალაქი ცნობილი გახდა საავტომობილო კომპანია ფერარის წყალობით, რომლის შტაბ-ბინა მდებარეობს მარანელოში.
მარანელო „ფერარის“ მშობლიური ქალაქია, კომპანიის დაარსების დღიდან. აქვე მდებარეობს მუზეუმი ფერარის გალერეა, სადაც თავმოყრილია ავტომობილები და ჯილდოები.
კატეგორია:იტალიის ქალაქები
არტანუჯის რაიონი
არტანუჯის რაიონი — რაიონი ართვინის პროვინციაში, თურქეთი. ადმინისტრაციული ცენტრია ქალაქი არტანუჯი. ფართობი 958 კმ². 2021 წლის მონაცემებით კი მოსახლეობა შეადგენს 11 198 ადამიანს.
ადმინისტრაციული დაყოფა
რაიონის შემადგენლობაშია ერთი მუნიციპალიტეტი:
სქოლიო
კატეგორია:ართვინის პროვინციის რაიონები
ზუთხი
ზუთხი (Acipenser) — თევზების გვარი ზუთხისებრთა ოჯახისა. სალაყუჩე აპკები შეზრდილია სალაყუჩე ღრუების გამყოფ ძგიდეებზე. პირი განივია. გვარში 17 სახეობაა. მათ შორისაა როგორც მტკნარი წყლის, ისე გამსვლელი თევზები. გავრცელებული არიან ჩრდილოეთ ნახევარსფეროში, 5 სახეობა (მოკლედინგა ანუ ბლაგვდინგა, თეთრი, სახალინური, ტბის და მახვილდინგა) — ჩრდილოეთ ამერიკაში. ყველაზე დიდი მრავალფეროვნება კასპიისა და შავი ზღვების აუზებშია (ატლანტური, რუსული, სპარსული, ტარაღანა, ცქვრინი, ფორეჯი). ცნობილია აგრეთვე იაპონიაში, ჩინეთსა და კორეაში. ქვირითს მხოლოდ მტკნარ წყლებში ყრიან. სქესობრივ სიმწიფეს აღწევენ 6–16 წლამდე.
საქართველოში გავრცელებულია 5 სახეობა: 1) ფორეჯი ანუ ჯარღალა (A. nudiventris), რომელიც მცირე რაოდენობით გვხვდება სანაპიროებთან; 2) რუსული ზუთხი (A. gueldenstaedtii); 3) სპარსული ზუთხი (A. persicus), კერძოდ კი მისი ქვესახეობა თართი ანუ კოლხური ზუთხი (A. p. colchicus), რომელიც ზოგჯერ ცალკე სახეობად გამოიყოფა; 4) ატლანტური ზუთხი (A. sturio) და 5) ტარაღანა (A. stellatus).
ზუთხი მნიშვნელოვანი სარეწაო თევზია, იყენებენ ნედლს, შებოლილს, ქვირითს. მათგან მზადდება ზურგიელი, დოში, შავი ხიზილალა, კონსერვები და სხვ. მსოფლიო მოპოვების უდიდესი ნაწილი რუსეთისა და ირანის წყლებში ხორციელდება. მარაგი ძლიერ შემცირებულია სხვადასხვა მავნე ფაქტორის გავლენით, ძირითადად კი ჭარბჭერის გამო. ზოგიერთი მათგანი შეტანილია წითელ წიგნებში, წითელ ნუსხაში, ბერნის კონვენციის (დაცული ფაუნა) I-II-III და CITES-ის I, II დანართებში. ტარდება ღონისძიებები ზუთხების მოსამრავლებლად. საქართველოს „წითელ ნუსხაში“ შეტანილია ხუთივე აქ გავრცელებული სახეობა.
სქოლიო
*
Anochetus striatulus
Anochetus striatulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:Anochetus
კოვალენტური რადიუსი
კოვალენტური რადიუსი (rcov) — მოცემული ელემენტის ატომის ბირთვებს შორის მანძილის ნახევარი რომლებიც ქმნიან კოვალენტურ ბმას. კოვალენტური რადიუსის სიდიდედ მიიღება მარტივი ნივთიერების კრისტალის ატომებს შორის უმოკლესი მანძილის ნახევარი. სხვა სიტყვებით, თუკი ავღნიშნავთ ელემენტის X ატომებს, რომლებიც წარმოქმნიან კოვალენტურ ბმიან კრისტალს, მაშინ ჰალოგენებისათვის კოვალენტური რადიუსი ტოლია მოლეკულაში ბმის სიგრძის ნახევარს X2, გოგირდისათვის და სელენისათვის — X8 მოლეკულის ბმის სიგრძის ნახევარს, ნახშირბადისათვის და სილიციუმისათვის მიიღება ალმასისა და სილიციუმის კრისტალების ატომებს შორის უმოკლესი მანძილის ნახევრისა.
კოვალენტური რადიუსი ახასიათებს ბირთვის ახლოს ელექტრონული სიმკვრივის განაწილებას, სიმჭიდროვეს და ახლოსაა სხვა ელექტრონული სიმკვრივის გადანაწილების მახასიათებლებთან, (ვან-დერ-ვაალსის რადიუსი, ბორის რადიუსი წყალბადის ატომისათვის და.ა.შ.).
სქოლიო
კატეგორია:საერთო ქიმია კატეგორია:კრისტალოქიმია
ადგილის გეგმა
ადგილის გეგმა — დედამიწის ზედაპირის მცირე უბნის, ნაგებობის ან რაიმე საგნის ნახაზი, რომელიც შესრულებულია მსხვილ მასშტაბში და დეტალურ ინფორმაციას გადმოგვცემს. გეგმაზე ყველა საგანი პირობითი ნიშნებით გამოისახება. ამ ნიშნებს ტოპოგრაფიულ ნიშნებსაც უწოდებენ. ისინი დაწვრილებით აღწერენ გზებს, ტყეებს, შენობებს და სხვა. ადგილის გეგმებს ადგენენ ამა თუ იმ მიზნებისათვის სათანადო წვლილადებით, ჰორიზონტალური გეგმის შედგენის დროს წვლილადებია დედამიწის ხილულ ზედაპირზე არსებულ ბუნებრივ (მთა, ტყე, ტბა და სხვა) და ეკონომიკური (სამრეწველო ნაგებობანი და ა. შ.) ელემენტთა კონტურები. ტოპოგრაფიულ გეგმაში კონტურების გარდა წვლილადებია რელიეფის ელემენტებიც. ადგილის გეგმის მარკშაიდერული წვლილადები კი — ყველა ის ბუნებრივი და ეკონომიკური ელემენტი, რომელიც დაკავშირებულია წიაღისეულის დამუშავებასთან.
ადგილის გეგმის შესადგენად (გამოსახაზად) იყენებენ ძირითადად ორ მეთოდს:
სქოლიო
კატეგორია:კარტოგრაფია
სტენ გეტსი
რესურსები ინტერნეტში
კატეგორია:ჯაზის შემსრულებლები კატეგორია:ამერიკელი საქსოფონისტები კატეგორია:დაბადებული 2 თებერვალი კატეგორია:დაბადებული 1927 კატეგორია:გარდაცვლილი 6 ივნისი კატეგორია:გარდაცვლილი 1991
იონური რადიუსი
იონური რადიუსი (rion) — სფეროსმაგვარი იონების დამახასიათებელი ზომა, რომელიც გამოიყენება ატომებს შორის მანძილის გამოსათვლელად იონურ ნაერთებში. იონური რადიუსის ცნება დაფუძნებულია ვარაუდზე, რომ იონების ზომები არაა დამოკიდებული მოლეკულის შემადგენლობაზე, რომელშიც ისინი შედიან. მასზე მოქმედებს ელექტრონული გარსის რაოდენობა, ატომების და იონების შეფუთვის სიმჭიდროვე (სიმკვრივე) კრისტალურ მესერში.
თვისებები
იონური რადიუსი დამოკიდებულია ბევრი ფაქტორისაგან, როგორიცაა ბირთვის მუხტი და ზომა, ელექტრონულ გარსში ელექტრონების რაოდენობა, მისი სიმკვრივე, განპირობებული კულონის ურთიერთქმედებით.
ლიტერატურა
კატეგორია:საერთო ქიმია კატეგორია:კრისტალოქიმია კატეგორია:ფიზიკური თვისებები
ოლბრაიტ-ნოქსის სამხატვრო გალერეა
ოლბრაიტ-ნოქსის სამხატვრო გალერეა (Albright–Knox Art Gallery) — ხელოვნების მუზეუმი, რომელიც მდებარეობს ელმვუდის გამზირზე, ბუფალო, ნიუ-იორკი. ოლბრაიტ-ნოქსის ელმვუდის გამზირის კამპუსი დროებით დაკეტილია მშენებლობისთვის. ამჟამად გამოფენებისა და ღონისძიებების მასპინძლობა ხდება ოლბრაიტ-ნოქს ნორტლანდში, რომელიც გახლავთ საპროექტო სივრცე.
ისტორია
კლიფტონ ჰოლი, მუზეუმის კამპუსში მესამე შენობა, აშენდა 1920 წელს. დღეს, კლიფტონ ჰოლში განთავსებულია ინოვაციების ლაბორატორია, სამუშაო ადგილები საზოგადოებრივი ხელოვნების ინიციატივისთვის და პერსონალის ოფისები.
1962 წელს გალერეაში მოხდა ცვლილება სიმურ ჰ. ნოქს უმცროსისა და მისი ოჯახის ხელმძღვანელობით. ამის შემდეგ მუზეუმს დაარქვეს ოლბრაიტ-ნოქსის სამხატვრო გალერეა. ახალი შენობა დააპროექტა გორდონ ბუნშაფტმა. ოლბრაიტ-ნოქსის სამხატვრო გალერეა შეტანილია ისტორიული ადგილების ეროვნულ რეესტრში.
2012 წელს გამგეობამ დაავალა არქიტექტურულ ფირმას Snøhetta მუზეუმის გაფართოების გენერალური გეგმის შემუშავება. 2014 წელს საბჭომ მხარი დაუჭირა მუზეუმის გაფართოების ინიცირებას და 2016 წლის ივნისში მუზეუმმა გამოაცხადა შოჰეი შიგამაცუ პროექტის არქიტექტორად.
გამოფენები
1978 წელს გალერეის გამოფენა რიჩარდ დიბენკორნის ნამუშევრებზე შეირჩა შეერთებული შტატების წარმომადგენლად ვენეციის 28-ე ბიენალეზე.
კოლექცია
მინი|[[ანრი რუსო, ყვავილების თაიგული აივის ტოტით, 1909 წ]] ოლბრაიტ-ნოქსის სამხატვრო გალერეის კოლექცია მოიცავს მე-19 საუკუნის იმპრესიონისტული და პოსტიმპრესიონისტული მხატვრების ნამუშევრებს, როგორიცაა პოლ გოგენი და ვინსენტ ვან გოგი.
მეოცე საუკუნის დასაწყისის რევოლუციური სტილები, როგორიცაა კუბიზმი, სიურრეალიზმი, კონსტრუქტივიზმი წარმოდგენილია ისეთი მხატვრების ნამუშევრებში, როგორებიც არიან პაბლო პიკასო, ჟორჟ ბრაკი, ჟან მეტზინგერი, ალბერტ გლეიზესი, ანრი მატისი, ანდრე დერენი, ჟოან მირო, პიტ მონდრიანი და ალექსანდრე როდჩენკო. ფრიდა კალო წარმოდგენილია ავტოპორტრეტით მაიმუნთან ერთად. სეიმურ ჰ. ნოქსისა და გორდონ მ. სმიტის გამო (ყოფილი დირექტორი), ოლბრაიტ-ნოქსი იყო ერთ-ერთი პირველი მუზეუმი, რომელმაც შეაგროვა აბსტრაქტული ექსპრესიონიზმის ნიმუშები სიღრმისეულად.
უფრო თანამედროვე ნიმუშები, რომლებიც ასახავს 1970-იანი წლების აბსტრაქტული ექსპრესიონიზმის, პოპ-არტისა და ხელოვნების სტილს საუკუნის ბოლომდე, წარმოდგენილია ისეთი მხატვრებით, როგორებიცაა არშილ გორკი, ჯექსონ პოლოკი, კლიფორდ სტილი და ენდი უორჰოლი. გარდა ამისა, გალერეა ასევე მდიდარია ომის შემდგომი ამერიკული და ევროპული ხელოვნების სხვადასხვა ნიმუშებით; მათი თანამედროვე კოლექცია მოიცავს მხატვრებს, როგორიცაა კიკი სმიტი, ალან გრეჰემი, გეორგ ბაზელიცი, ჯონ კონელი და პერ კირკბი. მუზეუმმა იყიდა ანსელმ კიფერის ფართომასშტაბიანი Die Milchstrasse (ირმის ნახტომი) 1988 წელს, 125 წლის იუბილეს აღსანიშნავად.
ოლბრაიტ-ნოქსის ამჟამინდელი საგამოფენო სივრცე იტევს 200 ნამუშევარს — მისი 6,740-იანი კოლექციის მხოლოდ 3%.
მენეჯმენტი
2013 წლიდან იან სირენი არის ოლბრაიტ-ნოქსის სამხატვრო გალერეის დირექტორი. ითვლება, რომ სირენი არის პირველი ამერიკული მუზეუმის დირექტორი სკანდინავიური რეგიონიდან.
დირექტორთა სრული სია:
საათები
ოლბრაიტ-ნოქსის სამხატვრო გალერეა ღიაა დილის 10 საათიდან საღამოს 5 საათამდე, სამშაბათიდან კვირის ჩათვლით. ყოველი თვის პირველ პარასკევს, გალერეა ღიაა დილის 10 საათიდან საღამოს 10 საათამდე მუდმივი კოლექციის უფასო დაშვებით M&T ბანკის მხარდაჭერით.
ბრინჯი
ერთწლოვანი კულტურული ბრინჯი 60-150 სმ სიმაღლის მცენარეა. ყვავილედი საგველაა, თავთუნი ერთყვავილიანი; ნაყოფი — მარცვალი, კილიანი. კილგაცლილი ბრინჯის წიმიური შემადგენლობაა (%-ობით): წყალი — 14,0, ნახშირწყლები (უმთავრესად სახამებელი) — 75,2, ცილა — 7,7, ცხიმი — 0,4, უჯრედისი — 2,2, ნაცარი — 0,5. მცენარე თვითდამმტვერავია, ზოგჯერ ჯვარედინმტვერია; სითბოს მოყვარული -1 °C იღუპება. კარგად ხარობს მჟავე ნიადაგზე, იტანს მლაშესაც. ბრინჯი მრავლდება თესლით, ჩითილით. თესლი ღივდება 10-12,5 °C -ზე. კულტურულ მცენარეთა შორის ბრინჯი ერთადერთია, რომელიც მოჰყავთ წყლით დაფარულ ნიადაგზე (მთლიანად სავეგეტაციო პერიოდში), რაც სავსებით აკმაყოფილებს მცენარის ფიზიოლოგიურ მოთხოვნას ნიადაგის წყლის რეჟიმისა და საკვები ნივთიერებისადმი. მოსავალს იღებენ მინდვრიდან წყლის გაშვებისა და ნიადაგის გაშრობის შემდეგ.
ბრინჯის სამშობლოა ინდოჩინეთი. აქედან გავრცელდა ჩინეთში, იაპონიაში, წინა აზიასა და ირან-ერაყის ტერიტორიაზე. გავრცელებულია შუა აზიასა და ამიერკავკასიაში (მოჰყავთ ძველთაგანვე), ყაზახეთში, უკრაინაში, კრასნოდარისა და სტავროპოლის მხარეებში, შორეულ აღმოსავლეთში და სხვა, საქართველოში ბრინჯი ირანიდან შემოიტანეს, გავრცელდა ქვემო ქართლის სარწყავ ადგილებში, ივრის ნაპირებსა და ალაზნის მარცხენა მხარეს, აჭარაში, გურიასა და სამეგრელოში. 1900 წლიდან მისი ნათესი ფართობი თანდათან შემცირდა და ამჟამად ჩვენში აღარ მოჰყავთ. ბრინჯი მნიშვნელოვანი სამრეწველო კულტურაა. აზიის ქვეყნებში (ჩინეთი, ინდოეთი, იაპონია) ბრინჯი ძირითადი საკვები პროდუქტია. მისგან ამზადებენ ყუათიან ბურღულს. ნამჯისაგან აკეთებენ ქუდებს, კალათებს, ჭილოფს, ქაღალდსა და სხვა.
ლიტერატურა
კატეგორია:ბრინჯი კატეგორია:ბურღულეული
ენ ჰეთეუეი
ენ ჟაკლინ ჰეთეუეი (Anne Hathaway; დ. 12 ნოემბერი, 1982), ცნობილი როგორც ენ ჰეთეუეი — ამერიკელი მსახიობი. მისი დებიუტი შედგა 1999 წლის ტელესერიალში „გახდი ნამდვილი“, თუმცა ცნობილი გახდა დისნეის საოჯახო კომედიაში „პრინცესას დღიურები“ (2001) ჯულია ენდრიუსთან ერთად.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1982 კატეგორია:ოსკარის მფლობელი კინომსახიობები კატეგორია:ნიუ-იორკელები კატეგორია:დაბადებული 12 ნოემბერი კატეგორია:XX საუკუნის ამერიკელი ქალი მსახიობები
ზემო ჩოჩეთის წმინდა გიორგის ეკლესია
ეკლესია დარბაზულია (11,3 X 5,9 მ), ნაგებია ნატეხი და რიყის ქვით, კონსტრუქციის ნაწილებში გამოყენებულია თლილი ქვა. შესასვლელი სამხრეთიდანაა. ნახევარწრიული აფსიდის გვერდზე თაღოვანი სარკმელია, მის ორივე მხარეს - თითო მაღალი ნახევარწრიული, თაღოვანი ნიში. აფსიდის მხრების წინ საკურთხევლის ბაქანია, რომელსაც ცენტრში ნახევარწრიული არდაბაგი ეკვრის. გრძივი კედლები ორ თანაბარ ნაწილადაა გაყოფილი სამსაფეხურიანი პილასტრებით.
ფასადების კედლის სიბრტყე სხვადასხვა ფორმისა და ფერის ქვითაა ნაწყობი. კუთხეებში დიდი ზომის ქვებია გამოყენებული. დასავლეთ ფასადზე მაღლა, მოურთველი სარკმლის ორივე მხარეს ჩასმულია წარწერიანი ქვები (დაზიანებულია). სარკმლის ქვემოთ ორი ქვაა, რომლებზეც წითლად შეღებილ ფონზე ტოლმკლავებიანი ჯვრებია გამოსახული. ეკლესიას თაროსებრი ლავგარდანი ჰქონია. განივ ფასადებზე ფრონტონის ლავგარდანს ქვემოთ ჰორიზონტალური გადანაკეცები აქვს. ეკლესია გადახურულია კრამიტის ორფერდა სახურავით.
ლიტერატურა
კატეგორია:კასპის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ინკორპორაცია
ტერმინი ინკორპორაცია შეიძლება აღნიშნავდეს:
ინდოეთის დემოგრაფია
ინდოეთის მოსახლეობა შეადგენს 1,21 მილიარდზე მეტ ადამიანს, ინდოეთი ყველაზე დასახლებული ქვეყანაა ჩინეთის შემდეგ.
მოსახლეობის დაახლოებით 80 % არის ინდუიზმის მიმდევარი, 14 % მუსლიმი, ქრისტიანები — 2,4 %, სიქი — 2% და ბუდისტი — 0,7.
რესურსები ინტერნეტში
კატეგორია:ინდოეთის დემოგრაფია
ხუცური
ხუცური — ასომთავრულისა და ნუსხურის საერთო სახელწოდება.
ლიტერატურა
კატეგორია:ნუსხური
ჰისპარი
ჰისპარი — დენდრიტულ-ხეობის ტიპის მყინვარი პაკისტანში, ყარაყორუმის მთებში. სიგრძე 52 კმ. ფართობი 580 კმ². ფირნის ხაზი გადის 5000 მ-ზე. კვების არე მდებარეობს ჰისპარისა და რაკაპოშის მთებში 7200 მ სიმაღლეზე. მყინვარის ენა ეშვება 3000 მ სიმაღლემდე. ჰისპარის მყინვარიდან გამოედინება ამავე სახელწოდების მდინარე.
სქოლიო
კატეგორია:პაკისტანის მყინვარები
ჟიგიმანტას პავილიონისი
რესურსები ინტერნეტში
კატეგორია:დაბადებული 22 ივლისი კატეგორია:დაბადებული 1971 კატეგორია:ლიეტუველი პოლიტიკოსები
კრის კორნელი
კრის კორნელი (ნამდვილი სახელი და გვარი კრისტოფერ ჯონ ბოილი; დ. 20 ივლისი, 1964 — გ. 18 მაისი, 2017 ) — ამერიკელი მუსიკოსი, მომღერალი და სიმღერების ავტორი, ცნობილი, როგორც სიეტლური როკ-ჯგუფ Soundgarden-ის რიტმული გიტარისტი/სიმღერების ავტორი და Audioslave-ის სიმღერების ავტორი/წამყვანი ვოკალისტი. ცნობილია თავისი სოლო შემოქმედებითაც, საუნდტრეკებისთვის დაწერილი სიმღერებით და მეგობრის, ენდრიუ ვუდის ხსოვნისადმი მიძღვნილი პროექტით Temple of the Dog.
კორნელი ერთ-ერთი მნიშვნელოვანი ფიგურაა 1990-იანების გრანჟის მოძრაობაში, უამრავი საავტორო სიმღერით და თითქმის ოთხოაქტავიანი ვოკალური დიაპაზონით, ე.წ. „ბელტინგის“ ელემენტებით. გამოცემული აქვს ოთხი სოლო ალბომი - Euphoria Morning (1999), Carry On (2007), Scream (2009), Higher Truth (2015) და ცოცხალი Songbook (2011). მიღებული აქვს ოქროს გლობუსი სიმღერისთვის „The Keeper“ (ფილმიდან „მოქადაგე იარაღით“) და არის ჯეიმზ ბონდის სერიის ფილმის „კაზინო როიალი“ თემატური სიმღერის, „You Know My Name“, შემსრულებელი. ჟურნალის Guitar World მკითხველების გამოკითხვით იგი როკის უდიდესი ვოკალისტების სიაში მოხვდა, Hit Parader-ის „მძიმე მეტალის ყველა დროის 100 ვოკალისტის სიაში“ მეოთხე ადგილი დაიკავა, Rolling Stone-ის „ყველა დროის საუკეთესო წამყვანი ვოკალისტების სიაში“ — #9 და #12 — MTV-ის „მუსიკაში 22 უდიდესი ხმის“ სიაში.
პირადი ცხოვრება
კორნელი თავდაპირველად იყო ქორწინებაში სიუზენ სილვერთან, Alice in Chains-ის და Soundgarden-ის მენეჯერთან. მათ ეყოლათ ქალიშვილი, ლილიან ჯინი (2000). სილვერს კორნელი დაშორდა 2004 წელს. 2008 წლის დეკემბერში მან საკუთარ საიტზე დაწერა, რომ ქონების გაყოფისას, ოთხწლიანი სასამართლო დავის შემდეგ დაიბრუნა 15 გიტარა.
კორნელის მეორე ქორწინება იყო ვიკი კარაიანისთან, პარიზში მცხოვრებ ბერძნული წარმოშობის ამერიკელ პუბლიცისტთან. მათ ეყოლათ ქალიშვილი, ტონი (2004) და ვაჟი, კრისტოფერ ნიკოლასი (2005). მეუღლის გავლენით, კორნელი მოინათლა ბერძნულ მართლმადიდებლურ ეკლესიაში.
როდესაც ჰკითხეს, თუ როგორ დაამარცხა პრობლემები ალკოჰოლთან და ნარკოტიკებთან, კრისმა უპასუხა: „დიდი დრო გავიდა, სანამ მივხვდი, რომ ფხიზლად ყოფნა უკეთესი იყო. რეაბილიტაციამ, უნდა ვაღიარო, მიშველა;... მომაშორა ყოველდღიური დეპრესიებისგან, სმისგან ან ნარკოტიკების მიღების მცდელობისგან, იმდენად მარტივად გიხსნიან, რომ ნებისმიერი იდიოტი მიხვდება და უბრალოდ მთავრდება, მაგრამ, მთავარია - და ეს ყველაზე ... უბრალოდ უნდა გსურდეს და აღარ აკეთო ის საშინელება, თორემ ვეღარ გაჩერდები და მოგკლავს“.
2011 წლის ინტერვიუში კრისმა აღნიშნა, რომ Soundgarden-თან დაკავშირებული მთავარი ცვლილება არის უალკოჰოლობა: „უდიდესი განსხვავება, რასაც ვამჩნევ ... და ამაზე არც გვისაუბრია. არსად გვაქვს Jack Daniel's-ის ბოთლები ან ლუდი. და არც გვიხსენებია ... უბრალოდ არ არის“.
გარდაცვალება
2017 წლის 17 მაისს კორნელი გარდაცვლილი იპოვეს დეტროიტის MGM Grand-ის ნომრის სააბაზანო ოთახში, Soundgarden-თან ერთად ფოქსის თეატრში გამართული კონცერტის შემდეგ. დადასტურდა, რომ მან თავი ჩამოიხრჩო. კორნელი 52 წლის იყო. ჯგუფთან ერთად გამართული უკანასკნელი კონცერტის კადრები გავრცელდა YouTube-ზე.
დისკოგრაფია
კორნელს გამოცემული აქვს ხუთი სოლო ალბომი. Soundgarden-თან მას ჩაწერილი აქვს ექვსი სტუდიური ალბომი, ხუთი EP და გამოცემული აქვს ორი საუკეთესო ჰიტების კომპილაცია. Audioslave-თან ერთად კრისმა ჩაწერა სამი სტუდიური ალბომი, ხოლო Temple of the Dog-თან — ერთი. მიუხედავად ამ ვრცელი დისკოგრაფიისა, გამოცემული აქვს მხოლოდ ერთი კომპილაცია, რომელიც მიმოიხილავს მის კარიერას. აგრეთვე იყო Screaming Trees-ს ალბომის პროდიუსერი. მისი მუსიკა აგრეთვე შეტანილია ერთ მიქსტეიპზე.
სქოლიო
კატეგორია:დაბადებული 20 ივლისი კატეგორია:დაბადებული 1964 კატეგორია:გარდაცვლილი 18 მაისი კატეგორია:გარდაცვლილი 2017 კატეგორია:Audioslave-ის წევრები კატეგორია:Soundgarden-ის წევრები კატეგორია:Sub Pop-ის შემსრულებლები კატეგორია:Temple of the Dog-ის წევრები კატეგორია:ალტერნატიული მეტალ მუსიკოსები კატეგორია:ალტერნატიული როკ-გიტარისტები კატეგორია:ამერიკელი ბარიტონები კატეგორია:ამერიკელი ირლანდიელები კატეგორია:ამერიკელი მძიმე მეტალ გიტარისტები კატეგორია:ამერიკელი როკ-გიტარისტები კატეგორია:ამერიკელი როკ-მომღერლები კატეგორია:გრანჟ მუსიკოსები კატეგორია:გრემის ჯილდოს მფლობელები
Anochetus strigatellus
სქოლიო
კატეგორია:Anochetus
ჰიმალაიური კედარი
ჰიმალაიური კედარი (Cedrus deodara) — 50 მეტრი სიმაღლის კენწეროგადახრილი მცენარეა. მის სამშობლოდ ითვლება ჰიმალაის მთები. ხარობს ზღვის დონიდან 1050–3600 მეტრზე. საბჭოთა კავშირში პირველად შემოიტანეს 1942 წელს, ნიკიტის ბოტანიკურ ბაღში. გავრცელებულია ყირიმში, კავკასიის შავი ზღვის სანაპიროზე, როგორც დასავლეთ, ისე აღმოსავლეთ საქართველოში და სხვ.
ჰიმალაიური კედარი საქართველოს შავი ზღვის სანაპიროზე ინტენსიური ზრდით ხასიათდება. ასევე აღსანიშნავია, რომ არაიშვიათად გვხვდება ყველგან მისი წვერხმელი ეგზემპლარები.
ჰიმალაიური კედარი დეკორატიულია, ძირითადად გამოიყენება ქალაქებისა და დასახლებული სოფლების გასამწვანებლად, პარკებში — სოლიტერად, ჯგუფური ნარგავების მოსაწყობად და ხეივნების გასაშენებლად. იტანს კრეჭას.
რესურსები ინტერნეტში
კატეგორია:კედარი
უესკა (საფეხბურთო კლუბი)
„უესკა“ (Sociedad Deportiva Huesca) — ესპანური საფეხბურთო კლუბი. დაარსდა 1960 წელს, არაგონის ავტონომიური გაერთიანების ქალაქ უესკაში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ელ ალკორასზე, რომელიც 5 734 მაყურებელს იტევს.
სქოლიო
კატეგორია:ესპანეთის საფეხბურთო კლუბები კატეგორია:უესკა (საფეხბურთო კლუბი)
Deep in the Motherlode
Deep in the Motherlode — ინგლისური პროგრესული როკ-ჯგუფ ჯენესისის სიმღერა. მისი ტექსტისა და მუსიკის ავტორია მაიკ რეზერფორდი. სიმღერა გამოიცა ჯგუფის 1978 წლის ალბომზე ...And Then There Were Three....
სიმღერაში მოთხრობილია გამოგონილი ისტორია - მამაკაცის შესახებ, რომელიც ნევადაში ოქროს ციებ-ცხელების პერიოდში მოგზაურობს და იმაზე, თუ როგორ სთხოვს ოჯახი რაც შეიძლება მეტი ოქროს მოპოვებას.
ჯენესისი სიმღერას ასრულებდა 1978 წლის ტურნეს მსვლელობისას, ისევე, როგორც 1980 წელს, თუმცა მას შემდეგ სიმღერა კონცერტებზე არ შესრულებულა. იაპონიასა და ჩრდილოეთ ამერიკაში ნომერი გამოიცა სინგლის სახით, მაგრამ გარეკანზე ეწერა „Go West Young Man“, ვინაიდან ეს სტრიქონი მეორდება სიმღერის მსვლელობისას.
რესურსები ინტერნეტში
კატეგორია:1978 წლის სიმღერები კატეგორია:ჯენესისის სიმღერები
ინკორპორაცია (ენათმეცნიერება)
ინკორპორაცია (გვიანდელი ლათინური incorporation — შთასხეულება < in- -ში და corpus-სხეული) — ერთ სიტყვაში(ძირითადად ზმნაში) სუბიექტის, ობიექტის, იარაღის, თვისების, გარემოების და სხვათა აღმნიშვნელი ელემენტების ჩართვა. დამახასიათებელია რთული კომპლექსი, რომელიც თავისი მნიშვნელობით აღემატება სიტყვას(მოიცავს რამდენიმე ლექსიკურ ერთეულს) და უახლოვდება სხვა ენათა შესიტყვებას, აგებულებით კი არ უდრის შესიტყვებას, ვინაიდან არ იშლება დამოუკიდებელ სიტყვებად. მაგალითად, ჩუქჩურად: ты - теины-лежты пыгты ркып ნიშნავს „[მე] ძალიან მტკივა თავი“.
სქოლიო
კატეგორია:ენათმეცნიერება
პალეოეკოლოგია
მინი|200პქ|განამარხებული ორგანიზმი პალეოეკოლოგია (Palaios – ძველი და ეკოლოგია) — პალეონტოლოგიის განხრა, რომელიც შეისწავლის გეოლოგიური წარსულის გარკვეულ გარემო პირობებს და ცხოველთა შეგუების მოვლენებს.
წარსულის ორგანიზმების ცხოვრების ვითარების აღდგენის ძირითადი მეთოდია — ჩონჩხის ნარჩენების აგებულების შესწავლა; ამით შესაძლებელი ხდება ნამარხი ორგანიზმების ცხოვრების პირობების ნაწილობრივი აღდგენა. ქანების ნივთიერი შედგენილობა, მათი სტრუქტურა, ტექსტურული და გეოქიმიური მახასიათებლები გვაძლევს საშუალებას აღვადგინოთ უძველესი ორგანიზმების ცხოვრების მრავალი თავისებურება და მათი დაღუპვის ვითარება. უძველესი ორგანიზმების ბინადრობისა და მათი ცხოვრების ვითარების აღდგენისას პალეოეკოლოგია გვაწვდის მნიშვნელოვან ცნობებს პალეონტოლოგიის სხვა განხრებისათვის, ასევე გეოლოგიისათვის, პალეოგეოგრაფიული პირობების რეკონსტრუქციებისთვის და სხვ.
პალეოეკოლოგიის ფუძემდებელია რუსი პალეონტოლოგი ვლადიმერ კოვალევსკი, რომელმაც მოგვცა ამომწყდარი ხერხემლიანების ევოლუციური და პალეოეკოლოგიური ანალიზი. პალეოეკოლოგიის ერთ-ერთმა ფუძემდებელმა ნიკოლოზ ანდრუსოვმა კლასიკური შრომები უძღვნა ნამარხი ზღვიური ხერხემლიანების კვლევის საკითხს. პალეოეკოლოგიის განვითარებისათვის მნიშვნელოვანი იყო ასევე ბელგიელი პალეონტოლოგის ლუი დოლოსა და ოტენიო აბელის შრომები.
გამოიცემა ჟურნალები „Palaeogeography, Palaeoclimatology, Palaeoecology“ (Amst., 1965-იდან).
ლიტერატურა
კატეგორია:პალეონტოლოგია კატეგორია:ეკოლოგია
ზემო ჩოჩეთის წმინდა სამების ეკლესია
300px|მინი ზემო ჩოჩეთის წმინდა სამების ეკლესია – ეკლესია კასპის მუნიციპალიტეტის სოფელ ზემო ჩოჩეთის ძველ სასაფლაოზე. თარიღდება IX-X საუკუნეებით.
ეკლესია დარბაზულია (7,5 X 4,7 მ), ნაგებია რიყისა და ნატეხი ქვით, კონსტრუქციის ნაწილებში გამოყენებულია მოზრდილი გათლილი ქვები. შესასვლელი სამხრეთ კედლის შუა ნაწილშია. კარი შიგნიდან თაღოვანია და ტიმპანითაა დასრულებული. ოდნავ ნალისებრი ფორმის აფსიდში სწორკუთხა სარკმელია, რომელიც გარეთკენ ძლიერ ვიწროვდება. მის გვერდებზე თითო სწორკუთხა ნიშია.
აღმოსავლეთ ფასადზე, ფრონტონის ზემოთა ნაწილში სწორკუთხა შეღრმავებაა. საკურთხევლის თაღოვანი სარკმელი გარედან მოწითალო ტუფის მოზრდილი ქვებითაა ნაწყობი. თაღოვანი ნაწილი ერთ ქვაშია ამოკვეთილი. სამხრეთ ფასადის კედლის წყობაში გამორჩევა შესასვლელი, რომელიც მთლიანად ამოყვანილია გათლილი ქვებით. ეკლესიის კედლები დასრულებულია სქელი ფიქალის ფილებით ნაწყობი თაროსებრი ლავგარდნით, რომელსაც გვერდითი ფასადების ფრონტონებზე ჰორიზონტალური გადანაკეცები აქვს. ეკლესიის სახურავი ორფერდაა.
ლიტერატურა
კატეგორია:კასპის მუნიციპალიტეტის ტაძრები
ბრინჯის ჯანყები
„ბრინჯის ჯანყები“, იაპონიაში მშრომელთა მასობრივი რევოლუციური გამოსვლები (1918 წლის აგვისტო-სექტემბერი), რომელთა უშუალო საბაბი გახდა ბრინჯის ფასის სპეკულაციური გაზრდა. დაიწყო 1918 წლის 3 აგვისტოს, როდესაც ტოიამის პრეფექტურის ჩრდილოეთ ნაწილში მდებარე პატარა საპორტო ქალაქ ნისიხსამატის მებადურთა ცოლებმა მანიფესტაცია მოაყწვეს და მოითხოვეს საზღვარგარეთ ბრინჯის გატანის შეწყვეტა და მასზე ფასები დაკლება. მოძრაობა სწრაფად მოედო 33 პრეფექტურას. „ბრინჯის ჯანყებში“ ძირითადად ქალაქის ქვედა ფენები მონაწილეობდნენ. აჯანყებულები წვავდნენ და ანგრევდნენ საწყობებს, მემამულეთა და მეწარმეთა სახლებს, საპოლიციო უბნებს. გამოსვლები მოხდა 37 დიდ, 104 საშუალო და პატარა ქალაქში, 97 სოფელსა და მეთევზეთა დაბაში, 29 მაღაროსა და შახტში. 60 ადგილას აჯანყების ჩასახშობად მთავრობამ გამოიყენა ჯარები (სამხედრო-საზღვაო, ქვეითი, საკავალერიო, მესანგრეთა ნაწილები, საველე არტილერია). დააპატიმრეს 8185 აჯანყებული. აქედან 7708 კაცი სასამართლოს გადასცეს. მაგრამ ხელისუფლება მაინც იძულებული გახდა გარკვეული დაპირებები მიეცა ხალხისათვის. 1918 წლის სექტემბრის შუა რიცხვებში გადადგა გენერალ ტერაუტის სამხედრო-ბიუროკრატიული კაბინეტი. შეიქმნა იაპონიის ისტორიაში პირველი ე. წ. პარტიული კაბინეტი ადვოკატ ხარას მეთაურობით. ახალ მთავრობამ ნაწილობრივ გააფართოვა საარჩევნო უფლებები.
ლიტერატურა
კატეგორია:იაპონიის ისტორია
ლიბიის გეოგრაფია
ლიბია წარმოადგენს აფრიკის კონტინენტზე სიდიდით მეოთხე ქვეყანას, ხოლო მსოფლიო მასშტაბით მეჩვიდმეტეს. მისი სანაპირო ზოლი გაჭიმულია ტუნისიდან ეგვიპტემდე. მის ტერიტორიაზე 1960 წელს აღმოაჩინეს ნავთობის საკმაოდ დიდი მარაგები. ამის გარდა მას უკავია სტრატეგიული მდებარეობა ჩრდილოეთ აფრიკის ცენტრალურ ნაწილში.
ძირითადი მაჩვენებლები
მინი|მტვრის ქარიშხალი [[ტრიპოლიტანიაში. ქვეყნის 90% წარმოადგენს უდაბნოს]] ფართობი: მთლიანად: 1 759 540 კმ² მიწა: 1 759 540 კმ² წყალი: 0 კმ²
ფართობი შედარებით: ლიბია აფრიკის სიდიდით მეოთხე ქვეყანაა, ის დიდ ბრიტანეთზე შვიდჯერ მეტია და ალასკაზე ოდნავ დიდი.
საზღვრები: მთლიანად: 4 383 კმ საზღვრები ქვეყნებთან: ალჟირთან 982 კმ, ჩადისთან 1 055 კმ, ეგვიპტესთან 1 150 კმ, ნიგერთან 354 კმ, სუდანთნ 383 კმ, ტუნისთან 459 კმ
ზღვის სანაპირო: 1 770 კმ
სიმაღლეები: ყველაზე დაბალი წერტილი: საბხატ-გუზაილი -47 მ უმაღლესი წერტილი: ბეთე 2 267 მ
ნატურალური რესურსები: ნავთობი, ბუნებრივი აირი, თაბაშირი
მორწყვადი მიწა: 4 700 კმ² (1993 წლის მიხედვით.)
რესურსები ინტერნეტში
კატეგორია:ლიბიის გეოგრაფია
აბდულმამბეტოვო
აბდულმამბეტოვო შეიძლება აღნიშნავდეს:
გოდფრი ჰაროლდ ჰარდი
გოდფრი ჰაროლდ ჰარდი (Godfrey Harold Hardy; დ. 7 თებერვალი, 1877, კრანლი — გ. 1 დეკემბერი, 1947, კემბრიჯი) — ინგლისელი მათემატიკოსი, ოქსფორდისა და კემბრიჯის უნივერსიტეტების პროფესორი, მნიშვნელოვანი ნაშრომების ავტორი მათემატიკურ ანალიზში და რიცხვთა თეორიაში.
არამათემატიკოსები მას მეტწილად იცნობენ 1940 წელს დაწერილი ესსეთი "მათემატიკოსის აპოლოგია", რომელიც მათემატიკის ესთეტიკას ეხება. ეს აპოლოგია ხშირად მოიაზრება, როგორც მათემატიკოსის ანალიტიკური გონების ერთ-ერთი საუკეთესო აღწერა ფართო აუდიენციისთვის.
ბიოგრაფია
ჰარდი მასწავლებლების ოჯახში დაიბადა. მამამისი ხელოვნებათა მაგისტრი იყო და პრივილეგირებულ კერძო სკოლაში მოღვაწეობდა, ხოლო დედამისი პედაგოგიური კოლეჯის უფროსი მასწავლებელი იყო. ორივე მშობელი მათემატიკური ნიჭით გამოირჩეოდა. თავისი მძლავრი ინტელექტით იგი ახლობლებს ბავშვობიდან აოცებდა. ასე, მაგალითად, ორი წლის ასაკში მას ნებისმიერი რიცხვის ჩაწერა შეეძლო. ცნობილია, რომ პატარა ჰარდი ეკლესიაში იმით ერთობოდა, რომ ფსალმუნების ნომრებს მარტივ მამრავლებად შლიდა. თავის კლასში ის ყველა საგანში საუკეთესო მოსწავლე იყო, რის გამოც მან სკოლაში ბევრი ჯილდო მოიპოვა.
ჰარდი ბავშვობაში ავადმყოფურად მორცხვი იყო და გამოცდებზე დასმულ შეკითხვებს ხშირად მცდარ პასუხებს სცემდა, ვინაიდან მთელი სკოლის თვალწინ მიმდინარე დაჯილდოების ცერემონია მისთვის აუტანელი ტანჯვის ტოლფასი იყო. მშობლები, რომლებიც ვიქტორიის ეპოქის ინტელექტუალური ელიტის ნაწილს წარმოადგენდნენ, ჰარდის ნიჭს მშვენივრად აცნობიერებდნენ. იმის მიუხედავად, რომ ისინი მხოლოდ პედაგოგების მოკრძალებული შემოსავლით საზრდოობდნენ, მათ ბავშვის განვითარებას მაქსიმალურად შეუწყვეს ხელი. მათ ფართო კავშირები ჰქონდათ განათლების სისტემაში; ამ სისტემის საუკეთესო წარმომადგენლები ხშირად ეხმარებოდნენ ნორჩი გენიოსის მშობლებს რჩევებით და რეკომენდაციებით, ხოლო იმდროინდელ ინგლისში ასეთი ინფორმაცია ნებისმიერ ქონებაზე მეტს ნიშნავდა. მათი დახმარებით ჰარდიმ საპატიო პრემიები და სტიპენდიები არაერთგზის მოიპოვა. პირველი ასეთი სტიპენდია მან თორმეტი წლის ასაკში მოიპოვა, როდესაც დაწყებითი სკოლის პედაგოგები თავისი ნაშრომებით გააოგნა. მას უინჩესტერში სწავლის უფლება მიენიჭა, ეს კი იმხანად ინგლისის საუკეთესო მათემატიკური სკოლა იყო. უინჩესტერის სპარტანულმა ატმოსფერომ ჰარდი ვერ მოხიბლა, თუმცა მომავალში ის ხშირად აღნიშნავდა, რომ იქ მან ძალიან კარგი განათლება მიიღო. საინტერესოა, რომ გაძლიერებული მათემატიკური ჯგუფის ლიდერს კლასიკურ საგნებშიც ბადალი არ ჰყავდა. უინჩესტერის დამთავრების შემდეგ ჰარდიმ მორიგი სტიპენდია მიიღო, რამაც მას თრინითის კოლეჯში სწავლის გაგრძელების შესაძლებლობა მისცა.
22 წლის ჰარდიმ თრინითის კოლეჯის საჯარო გამოცდებში პირველი ადგილი მოიპოვა და ამ სასწავლებლის უმცროსი წევრი გახდა. 1900-1911 წლებში შექმნილმა ნაშრომებმა ჰარდის საქვეყნო აღიარება მოუტანეს. 33 წლის ასაკში იგი სამეფო საზოგადოების წევრი გახდა. ამის მიუხედავად, თავად მათემატიკოსი ამ პერიოდის ნაშრომებს მათემატიკაში შეტანილ მნიშვნელოვან წვლილად არასოდეს მიიჩნევდა. 1911 წელს ჰარდისა და ჯ. ი. ლიტლვუდის უაღრესად ნაყოფიერი თანამშრომლობა დაიწყო, რომელმაც 35 წელი გასტანა. 1913 წელს ჰარდიმ რამანუჯანი აღმოაჩინა. დასაბამი მიეცა ახალ შემოქმედებით დუეტს. ლიტლვუდი და რამანუჯანი ჰარდის ყველა უმნიშვნელოვანესი ნაშრომის თანაავტორები არიან. ამ სამეულმა ჯამში ასზე მეტი ნაშრომი შექმნა. 1919 წელს მას შესთავაზეს კათედრა ოქსფორდში. სწორედ ამ დროს მისმა მატემატიკურმა ნიჭმა აკმეს მიაღწია. 1931 წელს იგი კემბრიჯში დაბრუნდა. 1947 წელს დეპრესიით და მძიმე ავადმყოფობით გაწამებულმა ჰარდიმ თავის მოკვლა სცადა. ამ უშედეგო მცდელობის შემდეგ ჰარდიმ სულ რამდენიმე თვე იცოცხლა.
არჰავის რაიონი
არჰავის რაიონი — რაიონი ართვინის პროვინციაში, თურქეთი. ადმინისტრაციული ცენტრია ქალაქი არჰავი. ფართობი 407 კმ². 2021 წლის მონაცემებით კი მოსახლეობა შეადგენს 21 661 ადამიანს.
გოდფრი ჰაროლდ ჰარდი
შრომები
ჰარდი ამჯობინედბა თავისი შრომებისთვის ეწოდა წმინდა მათემატიკა, განსხვავებით იმ მათემატიკისგან, რომელსაც გამოყენებითი მნიშვნელობა ჰქონდა სამხედრო საქმეში. თავის წიგნში "მათემატიკოსის აპოლოგია" ის ამბობს: მე არასდროს გამიკეთებია რამე 'სასარგებლო'. რომელიმე ჩემს აღმოჩენას არ მოუტანია, ან სავარაუდოდ არ ძალუძს მოიტანოს, პირდაპირი ან არაპირდაპირი გზით რამე სასიკეთო ან საზიანო, მცირედი ცვლილებაც კი სამყაროს კეთილმოწყობაში.
რიცხვთა თეორიაში იკვლევდა დიოფანტეს მიახლოებებს, რიცხვთა ადიტიურ თეორიას, ძეტა-ფუნქციას და მარტივ რიცხვებს, ასევე ვირინგის პრობლემას. ლიტლვუდთან ერთად დაამტკიცა რამდენიმე პირობითი შედეგი, ასევე ერთად წამოაყენეს ორი მნიშვნელოვანი ჰიპოთეზა მარტივი რიცხვების განაწილებაზე.
არჰავის რაიონი
ადმინისტრაციული დაყოფა
რაიონის შემადგენლობაშია ერთი მუნიციპალიტეტი:
გოდფრი ჰაროლდ ჰარდი
შრომები
ფუნქციათა თეორიაში იკვლევდა ტრიგონომეტრიულ მწკრივებს და უტოლობებს. ნაშრომების ნაწილი ინტეგრალურ გარდაქმნებს და ინტეგრალურ განტოლებებს ეძღვნება.
ჰარდი აგრეთვე მუშაობდა გენეტიკაში, რომელშიც მან ჰარდი-ვაინბერგის კანონად წოდებული კანონზომიერება დაადგინა.
პოლიტიკური შეხედულებანი
პირველი მსოფლიო ომი ჰარდის დეპრესიის მიზეზი გახდა, ვინაიდან ის გერმანიის მიმართ ღრმა სიმპათიას განიცდიდა, მიიჩნევდა რა ამ ქვეყანას ჭეშმარიტი კულტურის და თანამედროვე განათლების სამშობლოდ (უნდა აღინიშნოს, რომ მას კაიზერის გერმანიაზე ადეკვატური წარმოდგენა არ ჰქონდა). მსგავს მდგომარეობაში აღმოჩნდა ჰარდი მეორე მსოფლიო ომის დაწყების შემდეგაც, ეს ომები მისთვის სიგიჟის აქტებს წარმოადგენდა. ბერტრან რასელის მსგავსად, ჰარდი ომის წინააღმდეგი იყო. საბჭოთა კავშირი არ იწვევდა მასში ბრიტანეთში გაბატონებულ სიძულვილს, მეტიც, მის აპარტამენტებში ლენინის დიდი პორტრეტი იყო ჩამოკიდებული.
არჰავის რაიონი
სქოლიო
კატეგორია:ართვინის პროვინციის რაიონები
შიში და გატაცება
რესურსები ინტერნეტში
კატეგორია:1953 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:სტენლი კუბრიკის ფილმები კატეგორია:შავ-თეთრი ფილმები
გოდფრი ჰაროლდ ჰარდი
ჰარდი და რამანუჯანი
1913 წელს ჰარდის მოუვიდა წერილი შორეული ინდოეთიდან. ჭუჭყიან კონვერტში რამდენიმე დაჭმუჭნული ქაღალდის ნაგლეჯი იდო. მათზე ფორმულები ეწერა. ფსევდოგენიოსებით შეწუხებული ჰარდი ენთუზიაზმის გარეშე ცდილობდა მიღებული წერილის გარჩევას. წერილის ავტორი – აბსოლუტურად უცნობი სრინავასა რამანუჯანი – მის მიერ აღმოჩენილ ფორმულებზე ადრესატს აზრის გამოთქმას სთხოვდა. რამანუჯანის წერილი უცნაური ფორმულების და არადამაჯერებელ დებულებების გარდა კარგად ნაცნობ თეორემებსაც შეიცავდა. ახალ, საკუთრივ რამანუჯანის მიერ მიღებულ თეორემებს არანაირი დამტკიცება არ ახლდათ, ცნობილი თეორემების ფორმულირება კი ძალზე არატრადიციული იყო, რაც მეტყველებდა იმაზე, რომ წერილის ავტორმა თავად მიაგნო ამ შედეგებს. ჰარდი გაღიზიანებას ვერ მალავდა. მისი აზრით, ეს წერილი მისტიფიკაცია იყო, რადგან ასეთ უცნაურ ფორმულებს მათემატიკოსი ძილბურანშიც კი ვერ დალანდავდა. თუმცა მან იმის ალბათობაც ვერ გამორიცხა, რომ წერილის ავტორი უცნობი გენიოსი იყო, ამიტომ მან წერილი ლიტლვუდთან ერთად განიხილა. არეოპაგმა ერთსულოვანი ვერდიქტი გამოიტანა: უდავოდ, რამანუჯანი გენიოსი იყო. ჰარდი მოგვიანებით ამბობდა, რომ რამანუჯანი ეილერის და გაუსის დონის გენია იყო, რომელმაც იმავე მასშტაბის შედეგებს ვერ მიაღწია განათლებაში არსებული "თეთრი ლაქების" გამო. ჰარდის გარდა, ანალოგიური წერილი სხვა ინგლისელ მათემატიკოსებსაც მიუვიდა, მაგრამ მათი რეაქცია არ იყო ადეკვატური; მათ ვერ ამოიცნეს გენიოსი. ჰარდიმ აქტიურ ქმედებებს წერილის მიღებიდან მეორე დღესვე მიმართა. მან რამანუჯანის ინგლისში ჩამოყვანა გადაწყვიტა. მალე თრინითი კოლეჯმა ამისათვის თანხა გამოყო. ჰარდი გარკვეული დროის განმავლობაში ასწავლიდა თავის ინდოელ პროტეჟეს თანამედროვე  მათემატიკას. ჰარდი ამბობდა, რომ იგი ყველაზე უცნაური "მოსწავლე" იყო მის ცხოვრებაში, რადგან უღრმესი ინტუიციის მფლობელ რამანუჯანს მათემატიკის უდიდეს ნაწილზე წარმოდგენაც კი არ გააჩნდა.
იუმორი
ჰარდი თვლიდა, რომ ლიტლვუდი მასზე ძლიერი მათემატიკოსია, რომელშიც ინტუიცია და ტექნიკა იდეალურადაა შეხამებული; ევროპელ მათემატიკოსებში მოარული ხუმრობის თანახმად კი, ლიტლვუდი ჰარდის მოგონილი პერსონაჟია, რომელსაც ჰარდი თეორემის დამტკიცებაში აღმოჩენილ ხარვეზს დააბრალებს, თუ ასეთს როდისმე ექნება ადგილი. ასევე ხუმრობდნენ, რომ ინგლისში ცხოვრობდა სამი დიდი მათემატიკოსი - ჰარდი, ლიტლვუდი და ჰარდი-ლიტლვუდი, ამასთან მესამე მათგანი უდიდესი იყო.
1924-1926 წლებში ჰარდი მეცნიერ-მუშაკთა ასოციაციის პრეზიდენტად აირჩიეს. ამასთან დაკავშირებით მან თქვა, რომ მეცნიერ-მუშაკთა არჩევანი მისთვის გაუგებარია, ვინაიდან იგი "ყველაზე არაპრაქტიკული პროფესიის ყველაზე არაპრაქტიკული წარმომადგენელია".
ჰარდი და სპორტი
საკმაოდ სუსტი ჯანმრთელობის მქონე ჰარდი აქტიური სპორტსმენი იყო. ფიზიკური აქტივობა მან სიბერეშიც შეინარჩუნა. მას ერთნაირად იტაცებდა ჩოგბურთი და კრიკეტი. თანამედროვეები აღნიშნავენ, რომ ორივე ამ სახეობაში ჰარდი ძალიან კარგად ასპარეზობდა.
სქოლიო
კატეგორია:ინგლისელი მათემატიკოსები კატეგორია:დაბადებული 1877 კატეგორია:გარდაცვლილი 1947
ჩეჩნეთ-ინგუშეთის ავტონომიური საბჭოთა სოციალისტური რესპუბლიკა
ჩაჩნეთ-ინგუშეთის ავტონომიური საბჭოთა სოციალისტური რესპუბლიკა, ჩაჩნეთ-ინგუშეთის ასსრ (Чечено-Ингушская Автономная Советская Социалистическая Республика, Чечено-Ингушская АССР, Нохч-ГӀалгӀайн Автономин Советийн Социалистийн Республика, Нохч-ГӀалгӀайн АССР, Нохч-Гӏалгӏай Автономни Советски Социалистически Республика, Нохч-Гӏалгӏай АССР; 5 დეკემბერი, 1936 — 7 მარტი, 1944 და 9 იანვარი, 1957 — 1993) — ადმინისტრაციულ-ტერიტორიული ერთეული რსფსრ-ის შემადგენლობაში. მდებარეობდა კავკასიონის ჩრდილოეთ კალთაზე. ფართობი 19.3 ათასი კმ². მოსახლეობა 1 275 ათასი კაცი (1989). დედაქალაქი — გროზნო. რესპუბლიკაში იყო 14 რაიონი, 5 ქალაქი და 4 დაბა.
ისტორია
ჩეჩნეთ-ინგუშეთის აო-ს ტერიტორია დასახლებული იყო ჯერ კიდევ პალეოლითის ხანაში. ბრინჯაოს ეპოქაში მეურნეობის საფუძველს შეადგენდა მესაქონლეობა და მიწათმოქმედება. ამ ხანის დასასრულს აღინიშნებოდა კავშირი სკვითებთან, ამიერკავკასიასა და წინა აზიასთან. ადრინდელ შუა საუკუნეებში ჩეჩნეთ-ინგუშეთის აო-ს უმეტესი ნაწილი შედიოდა ადრინდელ ფეოდალურ სახელმწიფო გაერთიანება — ალანიაში. ჩეჩნებისა და ინგუშების პირდაპირი წინაპრები სახლობდნენ მთებში, სადაც მიმდინარეობდა პირველყოფური თემური წყობილების დაშლა. XIII საუკუნეში განიცადა მონღოლთა გამანადგურებელი თავდასხმები. XIV საუკუნეში შეიჭრა თემურ-ლენგი.
X საუკუნიდან ჩეჩნეთ-ინგუშეთის აო-ში დაიწყო ქრისტიანობის გავრცელება საქართველოდან. XVI საუკუნის მიწურულს ფეხი მოიკიდა დაღესტნიდან შემოსულმა მუსულმანობამ, რომელიც XIX საუკუნის I ნახევარში გაბატონებული რელიგია გახდა.
1900-იანი წლების დამდეგს გროზნოში ჩამოყალიბდა სოციალ-დემოკრატული წრეები, ხოლო 1903 წელს გაორმდა ბოლშევიკური ორგანიზაცია. ქალაქის პროლეტარიატი აქტიურად მონაწილეობდა 1905-1907 წლების რევოლუციაში.
საბჭოთა ხელისუფლების დამყარებას ჩაჩნეთ-ინგუშეთში თან ახლდა მძაფრი კლასობრივი ბრძოლა. კონტრრევოლუცია ილაშქრებდა საბჭოების წინააღმდეგ. ადგილობრივებმა ბოლშევიკების ხელმძღვანელობით 1920 წლის მარტის ბოლოს საბოლოოდ აღადგინეს საბჭოთა ხელისუფლება. მხარის ბოშევიკთა ბრძოლას სხვადასხვა დროს სათავეში ედგნენ ს. კიროვი და გ. ორჯონიკიძე. 1921 წლის 20 იანვარს ჩეჩნეთ-ინგუშეთი შევიდა მთიანეთის ასსრ-ში. 1922 წლის 30 ნოემბერს შეიქმნა ჩაჩნეთის, ხოლო 1924 წლის 7 ივლისს ინგუშეთის აო რსფსრ-ის შემადგენლობაში, რომლებიც 1934 წლის 15 იანვარს გაერთიანდნენ ჩაჩნეთ-ინგუშეთის ავტონომიურ ოლქში. 1936 წლის 5 დეკემბერს ავტონომიური ოლქი გარდაიქმნა ასსრ-დ.
მეორე მსოფლიო ომის დროს 1942 წლის შემოდგომიდან 1943 წლის იანვრამდე რესპუბლიკის დასავლეთი ნაწილი ოკუპირებული იყო ფაშისტური გერმანიის მიერ. 1944 წლის 7 მარტს ჩაჩნეთ-ინგუშეთის ასსრ გააუქმეს. 1957 წლის 9 იანვარს სსრკ-ის უმაღლესი საბჭოს პრეზიდიუმის გადაწყვეტილებით ჩაჩნეთ-ინგუშეთის ასსრ კვლავ აღდგა.
1991 წლის ბოლოს საბჭოთა კავშირის დაშლის შემდეგ ავტონომიური რესპუბლიკა დაიშალა ჩეჩნეთისა და ინგუშეთის რესპუბლიკებად.
ჯილდოები და მედლები
ჩაჩნეთ-ინგუშეთის ასსრ დაჯილდოვდა 1965 წლის 13 დეკემბერს ლენინის ორდენით, 1972 წლის 6 დეკემბერს ოქტომბრის რევოლუციის ორდენითა და 29 დეკემბერს ხალხთა მეგობრობის ორდენით, ხოლო 1982 წელს — შრომის წითელი დროშის ორდენით.
სქოლიო
კატეგორია:ჩეჩნეთის ისტორია კატეგორია:ინგუშეთი კატეგორია:რსფსრ-ის ავტონომიური რესპუბლიკები
ვარზიტამაკი
ვარზიტამაკი (Варзитамаҡ; Варзитамак) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 91 ადამიანი. რაიონულ ცენტრ ბურაევოდან დაშორებულია 14 კილომეტრით. უახლოესი რკინიგზის სადგურია იანაული, რომელიც დაშორებულია 88 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (96 %).
სქოლიო
კატეგორია:ბურაევოს რაიონის სოფლები
Anochetus subcoecus
Anochetus subcoecus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ის გვარიდან. მიეკუთვნება Ponerinae-ს ქვეოჯახს.
წერა
წერის სისტემა დაფუძნებულია იმავე სტრუქტურებზე, რაზეც მეტყველება — გრამატიკასა და სემანტიკაზე, მაგრამ აქვს დამატებითი შეზღუდვები და წესები, რაც დამოკიდებულია თითოეული კულტურისთვის დამახასიათებელ მართლწერის სისტემაზე. წერითი აქტივობის შედეგად მიღებულ პროდუქტს „ტექსტი“ ეწოდება, ხოლო ამ ტექსტის განმმარტებელს ან დამკვირვებელს — „მკითხველი“.
Anochetus subcoecus
სქოლიო
კატეგორია:Anochetus
ლინდა კარდენილი
ლინდა ედნა კარდელინი (Linda Cardenilli; დ. 25 ივნისი, 1975) — ამერიკელი მსახიობი. ტელევიზიაში ის ცნობილია დრამაში, „ხულიგნები და ხუთოსნებში“ (1999–2000) შესრულებული როლით. მონაწილეობა აქვს მიღებული სხვა სერიალებშიც, მათ შორისაა: სამედიცინო დრამა ER (2003–2009), თრილერი გენეალოგია (2015–2017) და ტრაგიკომედია ჩემთვის მკვდარი (2019–დღემდე), ამ უკანასკნელისთვის იგი დაჯილდოვდა პრაიმტაიმ ემი ჯილდოთი, გამოჩენილი მთავარი მსახიობი ქალის კატეგორიაში. მან ასევე მიიღო მონაწილეობა დრამაში შეშლილები (2013–2015), რისთვისაც მან მიიღო პრაიმტაიმ ემის ჯილდო. მის ნამუშევრებში შედის ანიმაციური სერიალი სკუბი-დუ! მისტიკური კორპორაცია (2010-2013).
კარდელინი ცნობილია ველმა დინკლის შესრულებული როლით, ფილმში სკუბი დუ  (2002), მან ასევე მონაწილეობა მიიღო მის გაგრძელებაში სკუბი დუ 2:მონსტრები თავისუფლებაზე (2004). მეორეხარისხოვანი როლები ითამაშა ფილმებში: ქერათმიანი ადვოკატი (2001), კუზიანი მთა (2005), ბებიკოს ბიჭი (2006), შურისმაძიებლები: ულტრონის ეპოქა (2015), მწვანე წიგნი, უბრალო სამსახური (2018) და შურისმაძიებლები: დასასრული (2019). მან ასევე ითამაშა დრამაში დაბრუნება (2011). ასევე საშინელებათა ფილმში, ლა ლორონას წყევლა (2019).
ადრეული ცხოვრება და განათლება
ცნობილი ამერიკელი მსახიობი ლინდა კარდელინი დაიბადა 1975 წლის 25 ივნისს, კალიფორნიაში, რედვუდ სიტიში ,არის ლორაინის (შვილის ჰერნანის), უეინ დევიდ კარდელინის ქალიშვილი. ის ოთხი შვილიდან ყველაზე უმცროსია. კარდელინი წარმოშობით იტალიელი, ირლანდიელი, გერმანელი და შოტლანდიელია. იგი გაიზარდა კათოლიკედ. საჯარო სივრცეში პირველად 10 წლის ასაკში გამოჩნდა, როდესაც მან სკოლის პიესაში იმღერა. მოგვიანებით, მან ითამაშა რამდენიმე სკოლის სპექტაკლში და დაიწყო დრამის გაკვეთილებზე სიარული. მან 1993 წელს დაამთავრა კათოლიკური „წმინდა ფრანცისკის საშუალო სკოლა“ შემდეგ გადავიდა ლოს-ანჯელესში.
მსახიობმა 1994 წელს ითამაშა სატელევიზიო შოუში, ფასი მართალია.
იგი სწავლობდა „ლოიოლა მერიმუნტის უნივერსიტეტის“ კომუნიკაციისა და სახვითი ხელოვნების კოლეჯში, რომელიც დაამთავრა თეატრის ხელოვნების სპეციალობით. 2007 წელს უნივერსიტეტმა იგი „გამორჩეულ კურსდამთავრებულად“ ცნო.
კარიერა
კარდელინმა პირველი დიდი როლი 1996 წელს მიიღო, როდესაც მან მთავარი როლი, სარა ითამაშა ABC-ს  საბავშვო სერიალში, Bone Chillers. კარდელინმა 1999 წელს ითამაშა AMC სერიალში, The Lot ის პირველ სეზონში, და ეს ზაფხული გაატარა ევროპაში. ასევე რამდენჯერმე გამოჩნდა სხვადასხვა სატელევიზიო პროგრამებში, მათ შორიაა: ამერიკეული სიტკომი „ნაბიჯ ნაბიჯ“, ასევე სიტკომი „უშეცდომო“, „ბიჭი ხვდება სამყაროს“ და სხვა.
ალტ=in black jeans and off-the-shoulder sleeve top, gesturing palm up to audience|მარცხნივ|მინი| კარდელინი [[2010 წელს]]
კარდელინმა პირველი მნიშვნელოვანი წარმატება მოიპოვა, მაშინ როდესაც მან ერთ-ერთი მთავარი როლი ითამაშა NBC სერიალში ხულიგნები და ხუთოსნები. კარდელინმა 2002 წელს ითამაშა ფილმში „სკუბი დუ“, რომელშიც მან ითამაშა მულტფილმის პერსონაჟი ველმა დინკლი. მოგვიანებით ველმას როლი 2004 წელს სკუბი დუ 2:მონსტრები თავისუფლებაზე. ლინდა კარდელინი ექვსი სეზონის განმავლობაში მონაწილეობდა სერიალ ER-ში.
ალტ=Wearing a violet sleeveless wrap, hair in a shoulder-length feather cut|მინი| კარდელინი [[2011 წელს დოვილის ამერიკული კინოფესტივალზე]]
მისი სხვა კინემატოგრაფიული ნამუშევრები მოიცავს ფილმებს: მკვდარი კოლეჯში, უცნობთა მიწა, Good Burger, ქერა ადვოკატი, კუზიანი მთა და მთავარი როლი შეასრულა ფილმში ბებიკოს ბიჭი, ამ ფილმში მან ითამაშა სამანტას როლი. გაახმოვანა ურსულა ვიდეო თამაშში, გლადიუსი, და ასრულებდა ბლის გუდს ABC ანიმაციურ სერიალში The Goode Family. 2007 წელს აირჩიეს კლარას როლზე, CBS-ს მინისერიალში, „კამანჩეს მთვარე“.
2010 და 2011 წლებში დაუბრუნდა სცენას. მოგვიანებით გამოჩნდა ფილმებში: მოკალით ირლანდიელები. 2012 წლის 15 ივნისიდან 2016 წლის 15 თებერვლამდე ის ვენდის ახმოვანებდა, დისნეის ტელესერიალში, Gravity Falls.
2018 წლის აგვისტოში კარდელინიმ კრისტინა ეფლგეიტთან ერთად მიიღო მონაწილეობა Netflix-ის ბნელ კომედიურ სერიალში ჩემთვის მკვდარი. მისი პრემიერა შედგა 2019 წლის 3 მაისს. თავისი როლის შესრულებისთვის, მან მიიღო კრიტიკოსთა აღიარება და ნომინაცია პრაიმტაიმ ემი ჯილდო.
პირადი ცხოვრება
2011 წლის ოქტომბერში კარდელინიმ და მისმა შეყვარებულმა სტივენ როდრიგესმა განაცხადეს, რომ კარდენილი ფეხმძიმედაა. წყვილს ქალიშვილი შეეძინა 2012 წლის თებერვალში. ისინი 2013 წლის ივნისში დაინიშნენ.
სქოლიო
კატეგორია:ამერიკელი ქალი გამხმოვანებლები კატეგორია:ამერიკელი ქალი ვიდეო თამაშების მსახიობები კატეგორია:ამერიკელი ტელემსახიობი ქალები კატეგორია:შოტლანდიელი ამერიკელები კატეგორია:იტალო-ამერიკელები კატეგორია:ირლანდიელი ამერიკელები კატეგორია:გერმანელი ამერიკელები კატეგორია:ამერიკელი ქალი კინომსახიობები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:დაბადებული 1975
ალათაური ჯიში
ალათაური ჯიში — მსხვილი რქოსანი საქონლისა, სარძეო-სახორცე მიმართულების ჯიში. გამოყვანილია ყირგიზეთსა და ყაზახეთში ადგილობრივი საქონლის შეჯვარებით შვიცურ და კოსტრომულ საქონელთან. ჯიში დამტკიცებულია 1950 წელს. აქვს მაგარი კონსტიტუცია და მკვრივი სხეული. ცოცხალი მასაა: კუროსი — 700-800 კგ, ფურისა — 500-550 კგ. იწველის — 4000-5000 კგ (სარეკორდო მონაწველი — 10222 კგ). რძის საშუალო ცხიმიანობაა 3,8-3,9%. ალათაური ჯიში შეგუეულია მაღალმთიანეთის პირობებს. გავრცელებულია ყირგიზეთში, ყაზახეთში და ზოგიერთი სხვა რესპუბლიკის მთიან რაიონებში.
ლიტერატურა
კატეგორია:მსხვილი რქოსანი საქონლის ჯიშები
მსოფლიო საფეხბურთო ჩემპიონატი 1962
პლეი-ოფი
1962
სიმართლის ხმა
„სიმართლის ხმა“ შეიძლება აღნიშნავდეს: